"Home steak "เป็นร้านอาหารที่ให้ความรู้สึกเหมือนนั่งทานที่บ้าน ซึ่งโดยปกติแล้วหากผ่านร้านนี้ในช่วงกลางวันก็แทบดูไม่ออกว่าเป็นร้านขายอะไรเหมือนบ้านเก่าๆธรรมดาหลังหนึ่งเท่านั้น โดยจะเปิดขายช่วงค่ำตั้งแต่17.00-22.00 หยุดวันพฤหัส

การเดินทางมาที่ร้าน ทางแจ้งวัฒนะตรงมาสุดทางแล้วกลับรถตรงใต้สะพานพระราม4 จากนั้นเลี้ยวซ้ายซอยสุขาประชาสรรค์2 หรือซอยวัดกู้ เข้ามาประมาณ200เมตรร้านจะอยู่ซ้ายมือ

บรรยากาศและการบริการ
เหมือนนั่งทานสเต็กในบรรยากาศแบบย้อนยุคไปเมื่อหลายสิบปีที่แล้ว ของตกแต่งร้านดูโบราณดี ส่วนอาหารที่สั่งไปก็รอไม่นาน

เมนูที่สั่ง
-พอร์คชอพ ราคา85บาท ขนาดชิ้นไม่ใหญ่มากแต่ก็ไม่ได้เล็กจนน่าเกลียด ราดมาด้วยซอสพริกไทยดำซึ่งน่าจะเป็นสูตรเฉพาะของทางร้านหอมอร่อยดี เสิร์ฟมาพร้อมเฟรนฟรายและสลัดตามมาตรฐาน
 -ชามะนาว แก้วละ25บาท ชาที่นี่เป็นรสชาติของชาไทยโบราณและใช้มะนาวสด รสชาติเปรี้ยวหวานพอดี

หากใครผ่านมาทางนี้ช่วงค่ำๆก็ลองแวะมาทานที่ร้านนี้ได้นะคะ เพราะซอยนี้ค่อนข้างหาร้านอาหารที่พอฝากท้องได้ค่อนข้างลำบาก